open-index/open-wikipedia-markdown huggingface dataset:
רדיו מדבר

**רדיו מדבר** (באנגלית: **Talk radio**) הוא פורמט רדיו  המורכב כולו או כמעט כולו מתוכניות מלל, כלול: מונולוגים, דיאלוגים בין המנחים, ראיונות עם אורחים והשתתפות מאזינים, שיכולה להיות שיחות חיות בין המנחה למאזינים שמתקשרים (בדרך כלל בטלפון) או באמצעות מענה קולי. תרומות המאזינים בדרך כלל מסוננות על ידי מפיקי התוכנית כדי למקסם את עניין הקהל, ובמקרה של רדיו מסחרי, כדי למשוך מפרסמים.

תוכניות אירוח בתחנות מסחריות מחולקות למקטעים, שכל אחד מהם מופרד על ידי הפסקה לפרסומות; עם זאת, ברדיו ציבורי או לא מסחרי, מוזיקה מושמעת לעיתים במקום פרסומות כדי להפריד בין קטעי התוכנית.

פורמט הרדיו מדבר נקשר באופן היסטורי לשידורים ברדיו; עם זאת, החל משנת 2005 בערך, הטכנולוגיה של תוכניות רדיו מבוססות אינטרנט הפכה זמינה בצורה של סטרימינג חי באתרי אינטרנט ופודקאסטים.
## בארצות הברית
אחד השדרנים הבולטים בז'אנר הרדיו המדבר בארצות הברית הוא הווארד סטרן, המשמש כמגיש התוכנית "המופע של הווארד סטרן", המשודרת 4–5 פעמים בשבוע, ונודע כמי שעושה שימוש שערורייתי בהומור הכולל תכנים מיניים, גזעניים וגסים ולועג לשימוש המוגזם בפוליטקלי קורקט. לטענתו, מטרת התוכנית אינה לזעזע את המאזינים, אלא להוות במה לביטוי דעותיו במגוון נושאים רחב, החל במתרחש בעולם וכלה בפוליטיקה הפנימית של התחנה. סטרן קנה את פרסומו הודות לתוכנית הרדיו שלו, אשר שודרה בסינדיקציה בתחנות רבות ברחבי ארצות הברית. באוקטובר 2004 הודיע כי הוא עוזב את חברת הרדיו "אינפיניטי", מפעילת תחנות הרדיו השנייה בגודלה בארצות הברית ששידרה את תוכניתו במשך 20 שנה, לטובת חברת "סיריוס", המפעילה שירות רדיו לווייני. סטרן חתם על חוזה בגובה 500 מיליון דולר ל-5 שנים ליצירת שני ערוצים חדשים ל"סיריוס"; לאחר שהודיע סטרן על המעבר זינק מספר המנויים של "סיריוס" ליותר מ-2.2 מיליון.
## בישראל
* "רשת ב" וממשיכתה "כאן ב", במסגרת תאגיד השידור הישראלי, היא תחנת רדיו אשר משדרת בעיקר תוכניות אקטואליה.
* "103fm", אשר הייתה ידועה בעבר כ"רדיו ללא הפסקה", היא תחנת רדיו אזורית בפורמט רדיו מדבר המשדרת תוכניות מלל לאורך רוב ימי השבוע, כולל: תוכניות אקטואליה, סאטירה, הומור, ייעוץ, ספורט, פוליטיקה ועוד. בין שדרני התחנה במשך השנים היו: אילה חסון, נתן זהבי, ניסים משעל, אייל ברקוביץ', בן כספית, גדעון רייכר, רון קופמן, ג'ודי שלום ניר מוזס, רבקה מיכאלי, דידי הררי, רוני דניאל, אלון בן-דוד, יואב לימור], גבי גזית ועוד.

## הערות שוליים

קטגוריה:רדיו: תוכן
פרנק גרין

**פרנק לסטר גרין** (באנגלית: **Frank Lester Greene**; 10 בפברואר 1870 – 17 בדצמבר 1930) היה עיתונאי וקצין מיליציה מוורמונט. הוא נודע בעיקר בשל כהונתו כחבר בית הנבחרים של ארצות הברית וכסנאטור מטעם ורמונט.

## ביוגרפיה
### ראשית חייו
גרין נולד ב־10 בפברואר 1870 בסנט אולבנס שבוורמונט, ללסטר ברוס גרין ומרי אליזבת (הודליי) גרין. הוא למד בבתי הספר הציבוריים בסנט אולבנס ובקליבלנד באוהיו, לשם עברה משפחתו כאשר מונה האב למזכיר/גזבר של איגוד מהנדסי הקטרים. כשהיה פרנק בן 13, חלה אביו ולא יכול היה לעבוד, והמשפחה חזרה לוורמונט. פרנק עזב את בית הספר כדי לעבוד ולפרנס את משפחתו, והחל לעבוד כשליח בחברת הרכבות Central Vermont Railway.

הוא עבד ברכבת עד 1891, למד תמלול ושינון מהיר, והתקדם לתפקיד פקיד ראשי במחלקת המטענים הכללית. מאז 1888 עבד במקביל ככתב עבור העיתון The Boston Globe ועיתונים נוספים. ב־1891 החל גרין לעסוק בעיתונאות במשרה מלאה, תחילה ככתב ובהמשך כעורך העיתון St. Albans Messenger. בין 1904 ל־1905 כיהן כנשיא איגוד העיתונאים של ורמונט.

ב־1895 נישא לגרסי אמה ריצ'רדסון (1873–1949). נולדו להם שלושה ילדים.

### שירות צבאי
גרין שירת במיליציה הלאומית של ורמונט בין 1888 ל־1900. הוא התגייס כחייל פשוט, ובמהלך מלחמת ארצות הברית–ספרד פיקד על יחידת חיל רגלים בדרגת קפטן. לאחר המלחמה שירת כעוזר מטה בבריגדה השלישית, הדיוויזיה הראשונה, הקורפוס השלישי במחנות ג'ורג'יה ואלבמה. בהמשך מונה לקולונל במטה המושל אדוארד קרטיס סמית', שהיה גם מעסיקו לשעבר ברכבת Central Vermont ובעיתון St. Albans Messenger.

### ראשית הקריירה הפוליטית
כחבר המפלגה הרפובליקנית, כיהן גרין כיו"ר מועדון הצעירים הרפובליקני של ורמונט בשנות ה-90 של המאה ה-19. הוא היה יו"ר ועדת המפלגה בסנט אלבנס ונציג בכנסים מחוזיים ומדינתיים שונים. בשנת 1904 נבחר כציר חלופי בקונגרס הלאומי של הרפובליקנים וב־1908 נבחר כנציג מלא.
בשנים 1906 ו־1908 שימש בוועדות לבדיקת בתי הספר הציבוריים ומסגרת תיקונים לחוקת ורמונט.

### קריירה בקונגרס
ב־1912 נבחר גרין לבית הנבחרים של ארצות הברית כדי להשלים את כהונת  שנפטר. הוא נבחר מחדש בכל מערכות הבחירות עד 1920, וכיהן מ־30 ביולי 1912 עד 3 במרץ 1923. ב־1914 נבחר ליושב ראש המפלגה הרפובליקנית של ורמונט. בין 1917 ל־1923 כיהן כנציב במוסד סמית'סוניאן.

ב־1922 נבחר לסנאט של ארצות הברית. במהלך כהונתו כיהן כיושב ראש ועדת החוקים המאושרים במהלך הקונגרסים ה־69 עד ה־71, עד מותו ב־1930. הוא נבחר מחדש ב־1928, וכיהן מ־4 במרץ 1923 עד מותו.

### פציעה מירי
בליל ה-15 בפברואר 1924, הלך גרין עם אשתו ליד סמטה בגבעת הקפיטול כשסוכני איסור אלכוהול ניסו לעצור כמה גברים שהעבירו מזיגה בלתי חוקית של אלכוהול. הבריונים ברחו, הסוכנים ירו, וגרין נפגע מכדור בראשו. הוא היה במצב קריטי מספר שבועות, ולא התאושש לגמרי. ידו הימנית הפכה למשותקת ורגליו נחלשו מאוד.

### מותו
גרין נפטר ב־17 בדצמבר 1930 בסנט אולבנס מסיבוכים ניתוחיים במהלך טיפול בבקע, ונקבר בבית העלמין גרינווד שבסנט אולבנס.

## קישורים חיצוניים

* 
* 

קטגוריה:אמריקאים ילידי ורמונט
קטגוריה:אנשי צבא אמריקאים במלחמת ארצות הברית–ספרד
קטגוריה:חברי בית הנבחרים של ארצות הברית מוורמונט
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מוורמונט
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1870
קטגוריה:אמריקאים שנפטרו ב-1930
מ.פ.ק. קרבינה

**מ.פ.ק. קרבינה** (בצ'כית: **MFK Karviná**) הוא מועדון כדורגל צ'כי מהעיר קרבינה. נכון לעונת 2025/2026 משחק בליגת העל הצ'כית.

## היסטוריה
קרבינה, הייתה ביתם של מועדוני כדורגל רבים שנוסדו על ידי קבוצות בודדות של תושבים לאחר מלחמת העולם הראשונה. מספר רב של מועדונים פולניים, גרמניים, צ'כיים ויהודים הוקמו באותה תקופה. לאחר מלחמת העולם השנייה, המועדונים הגרמניים והיהודיים לא חודשו. עם זאת, מועדונים צ'כיים ופולניים עדיין התקיימו עד שנות ה-50, כאשר אוחדו המועדונים הצ'כיים והמועדון הפולני ל-מועדון אחד. בתחילת שנות ה-90 היו בקרבינה 4 מועדונים. מעודונים אלו שיחקו בליגות הנמוכות. מ.כ. קרבינה אף עלתה לליגה הראשונה ב-1996/97, משם ירדה מיד לאחר שהגיעה למקום ה-15. בעונה שלאחר מכן עלתה חזרה, אך גם בעונת 1998/99 היא לא הצליחה, סיימה במקום ה-16 וירדה שוב ליגה. בעונת 2000/01 ירדה לליגה השלישית, בעונה שלאחר מכן ירדה לליגה הרביעית. ובעונת 2003/04 המועדון התאחד עם מועדון נוסף מהליגות הנמוכות, והפך ל-מ.פ.ק. קרבינה.

בעונת 2003/2004 שיחק המועדון בליגה החמישית ובסיומה עלה ליגה, בעונתו השנייה בליגה הרביעית סיים המועדון במקום הראשון ועלה לליגה השלישית, בעונתו השנייה בליגה השלישית סיים המועדון במקום הראשון ועלה לליגה השנייה, שם שיחק עד עונת 2015/2016 אז הצליח לסיים במקום הראשון ועלה לליגת העל הצ'כית.

בעונות הבאות בליגת העל סיים במקומות 10-12. בעונת 2021/2022 סיים במקום 16 וירד ליגה למשך עונה אחת. בעונת 2024/2025 בליגת העל סיים המועדון במקום העשירי הכי גבוה שלו מאז עונת 2016/2017 שסיים באותו המקום.

## קישורים חיצוניים

* 

## הערות שוליים

קטגוריה:קבוצות כדורגל צ'כיות
קטגוריה:קבוצות כדורגל שהוקמו ב-2003
ד'י יזן בן היית'ם אאל סעיד

סייד **ד'י יזן בן היית'ם אאל סעיד** (בערבית: **ذي يزن بن هيثم آل سعيد**; נולד ב-21 באוגוסט 1990) הוא נסיך הכתר של עומאן ושר התרבות, הספורט והנוער שלה.

## ראשית חייו והשכלה
ד'י יזן הוא בנם הבכור של היית'ם בן טארק אאל סעיד, סולטאן עומאן, ורעייתו סיידה עהד בנת עבדאללה . יש לו אח אחד ושתי אחיות. דודו מצד אביו, סייד אסעד בן טארק אאל סעיד , סגן ראש הממשלה לענייני קשרים ושיתוף פעולה בין-לאומי, ודוד נוסף מצד אביו, סייד שיהאב בן טארק אאל סעיד , הוא סגן ראש הממשלה לענייני הגנה. קאבוס בן סעיד אאל סעיד, סולטאן עומאן לשעבר, היה בן דודו של אביו.

יש לו תואר ראשון במדע המדינה מאוניברסיטת אוקספורד, ותואר שני בהיסטוריה מאוניברסיטת אוקספורד ברוקס . בחודש יולי 2022 סיים את לימודיו באקדמיה הצבאית המלכותית בסנדהרסט.

## קריירה פוליטית
ד'י יזן מונה לתפקיד שר התרבות, הספורט והנוער של עומאן לאחר איחוד בין המשרד לענייני ספורט, המשרד לענייני אמנויות, וועדת הנוער הלאומית בחודש אוגוסט 2020. לפני כן עבד במשרד החוץ של עומאן.

## נסיך הכתר של עומאן
ב-11 בינואר 2021 פרסם היית'ם בן טארק אאל סעיד, סולטאן עומאן, צו מלכותי חדש הקובע סדר ירושה עבור תפקיד סולטאן עומאן, ותפקיד חדש של נסיך הכתר של עומאן. כבן הבכור של הסולטאן, מונה ד'י יזן ליורש העצר.

## משפחתו
בחודש ינואר 2021 התארס ד'י יזן לסיידה מיאן בנת שיהאב אאל סעיד, בת דודתו מדרגה ראשונה פעמיים - האבות של השניים אחים, והאמהות של השניים אחיות. השניים נישאו ב-11 בנובמבר 2021 באולם מאזאי שבארמון אל-עלם, בחתונה בה הופיעו הזמרת האמירתית אחלאם  והזמרת הלבנונית מרים פארס . השניים התגרשו בתחילת שנת 2022.

בחודש ינואר 2025 פורסם כי ד'י יזן התארס פעם נוספת. בחודש אפריל באותה שנה פורסם כי הוא צפוי להתחתן עם סיידה עאליה בנת מוחמד בן הילאל אל-בוסעידי  ב-24 באפריל באולם מאזאי שבארמון אל-עלם.

## קישורים חיצוניים
* 

## הערות שוליים

קטגוריה:פוליטיקאים עומאנים
קטגוריה:שרי תרבות
קטגוריה:יורשי עצר
קטגוריה:ילידי 1990
קטגוריה:עומאנים שנולדו במאה ה-20
מכתוב (שיר)

"**מכתוב**" הוא סינגל משותף של הזמרת עדן בן זקן והזמר-יוצר אורי בן ארי, שיצא לאור ב-3 בנובמבר 2025. את השיר כתב והלחין בן ארי לצד עידו נצר ועמית מרדכי.

## רקע והפקה
"מכתוב" נוצר כשיתוף פעולה בין בן זקן לבין בן ארי, יוצר ומבצע שעמד מאחורי כמה מלהיטיה הקודמים של בן זקן. הוא כתב והלחין עבורה בעבר את השירים "אגרוף" ו"פיסה מזכרוני", שהפכו ללהיטים. השיר נכתב והולחן על ידי בן ארי לצד עידו נצר ועמית מרדכי.

## תוכן השיר
השיר מתאר מערכת יחסים רומנטית המסתיימת בפרידה, דרך דיאלוג רגשי בין שני המבצעים. במילותיו משתקפת קבלה של המציאות והאמונה כי הכול נגזר מראש, בהתאם לביטוי "מכתוב", ביטוי שמקורו בערבית ומשמעותו "נכתב" או "נגזר מלמעלה".

בפזמון מושרות המילים: "חביבי, הכל מכתוב, החלומות נגמרו / מתגעגעת כל כך כל לילה / נשארנו עד הזריחה, כולי הייתי שלך – איך הכל בשנייה הרסת". השיר נע בין תחושת געגוע לפרידה ובין תקווה לבין השלמה עם הגורל. בן ארי ובן זקן מבצעים את השיר כדו-שיח, כאשר כל אחד מהם מייצג קול רגשי שונה.

## ביקורות
שיר לוי מאתר "סרוגים" תיארה את השיר כ"דואט של אמת" והדגיש את המפגש בין שני עולמות שונים: העוצמה והרגש שבקולה של בן זקן והכתיבה הרגישה של בן ארי. לדבריה, החיבור ביניהם יצר שיר בעל אופי אישי ובשל, המתאפיין בפשטות ובכנות רגשית. עוד ציינה כי "מכתוב" מתפקד כדואט פופ שמחבר בין קולות משלימים ומעניק תחושת אינטימיות המזמינה את המאזין להזדהות עם הסיפור המוזיקלי.

המבקר יוסי חרסונסקי התייחס לשיר כאל חיבור בין פופ ים-תיכוני רגשי ובין אלמנטים של EDM מודרני, וציין כי הוא מצליח לאזן בין כאב רומנטי ובין קצב קליט. בביקורתו העניק לשיר דירוג של ארבעה כוכבים מתוך חמישה, וציין כי הטקסט עוסק באהבה שנגמרה ובקבלה של גורל שנכתב מראש. חרסונסקי הדגיש את אופיו הדיאלוגי של השיר ואת השילוב שבין ההפקה האלקטרונית לבין התחושה האנושית והכנה, אשר לדבריו מבטאים את רוח הפופ הישראלי העכשווי.

## מיקומי שיא

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:דואטים
קטגוריה:שירים שנכתבו על ידי אורי בן ארי
קטגוריה:שירים שנכתבו על ידי Triangle
קטגוריה:שירים שהולחנו על ידי אורי בן ארי
קטגוריה:שירים שהולחנו על ידי Triangle
קטגוריה:שירים שהופקו על ידי Triangle
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת שרית הפקות
קטגוריה:סינגלים בהוצאת הליקון ארומה מיוזיק
מדע בדיוני (שיר)

"**מדע בדיוני**" הוא סינגל של הזמר הישראלי אייל גולן, שיצא לאור ב-11 בנובמבר 2025. השיר נוצר על ידי אבי אוחיון, עידן שניאור ומתן דרור, שגם הפיק ועיבד אותו מוזיקלית. זהו השיר הראשון של גולן לאחר סדרת הופעותיו בפארק הירקון באוקטובר 2025, והוא כולל את השתתפותו של המתופף אשר פדי, שנפטר כחודש לפני יציאת הסינגל.

## רקע והפקה
"מדע בדיוני" יצא זמן קצר לאחר סיום סדרת ההופעות "GOLD" שקיים גולן בפארק הירקון. השיר נחשב לשיר הראשון מתוך אלבומו הבא של גולן, ומאופיין בהפקה מוזיקלית של מתן דרור, שעבד עם גולן גם בפרויקטים קודמים. ייחודו של הסינגל נובע בעיקר משיתוף הפעולה האחרון של גולן עם המתופף אשר פדי, מהנגנים הבולטים בישראל, שניגן עמו במשך שנים רבות. פדי נפטר כחודש לפני צאת השיר לאחר מאבק במחלת הסרטן. גולן ציין ל-"מאקו" כי הוא רואה בשיר מחווה לזכרו של פדי, ואמר: "יש לי את הזכות שאשר פדי ז"ל מנגן גם בשיר החדש, אשר ליווה אותי שנים רבות, בהופעות, באולפנים והיה לנו חיבור מיוחד. מלבד היותו מתופף ומוזיקאי שהוא עילוי הוא היה בן אדם מדהים עם לב זהב, לנצח הוא יישאר בלבי".

## מיקומי שיא

## הערות שוליים

קטגוריה:שירי אייל גולן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת ליאם הפקות
קטגוריה:סינגלים בהוצאת די-מיוזיק
אורי אהרונסון

**אורי אהרונסון** (נולד ב-1977 בערך) הוא משפטן, פרופסור חבר באוניברסיטת בר-אילן.

## קורות חיים
אורי אהרונסון גדל בתל אביב. שירת בצה״ל (בין השנים 1995 ועד 1999) ביחידת המחקר באמ״ן, השתחרר בדרגת סגן. הוא נבחר לצוער מצטיין קורס קציני מודיעין (1997) ולחייל מצטיין נשיא המדינה (1996).

השלים לימודי תואר ראשון ב, בשנת 2004. סיים בהצטיינות יתרה את התואר במשפטים, ובמדעי הרוח את תוכנית אמירים לסטודנטים מצטיינים. התמחה בבית המשפט העליון, אצל נשיא בית המשפט אהרן ברק.

הוא השלים לימודי תואר שני ודוקטורט באוניברסיטת הרווארד. תואר שני סיים ב-2006. את התיזה בהנחיית פרופסור מרתה מינו כתב בנושא: *ריכוז לעומת ביזור הסמכויות הערכאות המבזרות*. תואר שלישי סיים ב-2010. התיזה בנושא *לקראת תיאוריה פלורליסטית של עיצוב מערכת בתי המשפט*, נכתבה בהנחיית מרתה מינו ומארק טשנאט וג׳ד שוגרמן.

בתום לימודיו, ב-2010 הצטרף כמרצה בפקולטה למשפטים באוניברסיטת בר-אילן. ב-2016 קודם לדרגת מרצה בכיר וב-2025 לדרגת פרופסור חבר.

הוא חבר בפורום המרצות והמרצים למשפטים למען הדמוקרטיה, הפועל נגד הרפורמה המשפטית בישראל (2023). הוא סגן ראש מרכז מנומודין למשפט יהודי ודמוקרטי.

אהרונסון לימד כמרצה אורח בבתי הספר למשפטים באוניברסיטת ברקלי (קורס משפט חוקתי השוואתי, מדינה יהודית דמוקרטית), באוניברסיטת נוואדה מרינו (קורס על כוח, פוליטיקה, בתי משפט והתפקיד השיפוטי), ובאוניברסיטת תל אביב (קורס על מדינה יהודית ודמוקרטית).

### מלגות ופרסים
אהרונסון זכה בשורה של מלגות: מלגת פישמן למימון לימודי הדוקטורט, מלגת אלון לחוקרים צעירים, ומלגת דאנה לתלמידי תואר שני בהרווארד.

הוא זכה בפרס גורני למשפט ציבורי לחוקר צעיר מטעם העמותה למחקר ציבורי, ובפרס חשין למצוינות אקדמית במשפט לחוקר צעיר (2015).

## חיים אישיים
אהרונסון גר בתל אביב. הוא נשוי להילה שמיר פרופסור למשפטים באוניברסיטת תל אביב, ולהם שני בנים, עברי והלל.

## קישורים חיצוניים
* פרופ' אורי אהרונסון, באתר הפקולטה למשפטים, אוניברסיטת בר-אילן
* אורי אהרונסון - קורות חיים
* Ori Aronson, באתר המרכז ללימודי יהדות באוניברסיטת הרווארד
* Ori Aronson, באתר גוגל סקולר
* Ori Aronson, באתר ResearchGate

## הערות שוליים

קטגוריה:עורכי דין ישראלים
קטגוריה:משפטנים ישראלים
קטגוריה:סגל אוניברסיטת בר-אילן: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מאוניברסיטת הרווארד
קטגוריה:תל אביב-יפו: אישים
קטגוריה:ישראלים שנולדו במאה ה-20
פרנק פרטרידג'

**פרנק צ'ארלס פרטרידג**' (באנגלית: **Frank Charles Partridge**; 7 במאי 1861 – 2 במרץ 1943) היה עורך דין, דיפלומט ואיש עסקים אמריקאי מוורמונט. הוא היה חבר המפלגה הרפובליקנית, וכיהן זמן קצר בסנאט של ארצות הברית, לאחר שמונה למלא את מקומו של הסנאטור פרנק גרין שנפטר.

### ביוגרפיה
### ראשית חייו
פרנק צ'ארלס פרטרידג' נולד ב־7 במאי 1861 באיסט מידלברי, ורמונט, לצ'ארלס פרנק פרטרידג' ושרה אן (רייס). בשנת 1878 השלים את לימודיו בבית הספר התיכון במידלברי, ועבד בצעירותו כשליח עבור רדפילד פרוקטור בזמן כהונת פרוקטור כמושל ורמונט.

הוא למד במידלברי קולג', סיים תואר ראשון באמהרסט קולג' ב־1882, יחד עם חברו לכיתה פלטשר דאטון פרוקטור, וקיבל תואר במשפטים מאוניברסיטת קולומביה ב־1884.

לאחר מכן החל לעבוד כעורך דין ברטלנד, ובהמשך הצטרף לחברת Vermont Marble בעיירה פרוקטור. הצטרפותו לחברה חיזקה את הקשר ארוך השנים שלו עם משפחת פרוקטור. הוא שימש בחברה כגזבר (1886), סגן נשיא (1891), נשיא (1912) ויו"ר הדירקטוריון. בנוסף כיהן כנשיא חברת Proctor Trust וחברת הרכבות Clarendon and Pittsford, וכן היה חבר דירקטוריון של חברת הביטוח National Life Insurance.

פרטרידג' היה נאמן של מידלברי קולג' וקיבל תואר דוקטור לשם כבוד למשפטים מהמוסד בשנת 1909.

### קריירה פוליטית ודיפלומטית
פרטרידג' כיהן בשורה ארוכה של תפקידים ציבוריים: פקיד העיירה פרוקטור (1887–1889), חבר מועצת בית הספר (1888–1889), מזכיר פרטי לשר המלחמה רדפילד פרוקטור (1889–1890), היועץ המשפטי של משרד החוץ (1890–1893), שגריר ארצות הברית בוונצואלה (1893–1894), קונסול ארצות הברית בטנג'יר, מרוקו (1897–1898), חבר הסנאט של ורמונט (1898–1900), חבר ועדת הביטחון הציבורי של ורמונט במלחמת העולם הראשונה (1917–1919), חבר הנהלה באגודה האמריקאית למשפט בינלאומי (1906–1923), יו"ר הוועדה להמלצת תיקונים לחוקת ורמונט (1909), נציג ועידת הפאן-אמריקאית החמישית בסנטיאגו, צ'ילה (1923), חבר במועצה של ניו אינגלנד (1925–1927) ונשיא תאגיד האשראי לשיקום ורמונט אחרי שיטפון 1927.

### כהונה בסנאט של ארצות הברית
בדצמבר 1930 מינה המושל ג'ון ויקס את פרטרידג' לסנאט של ארצות הברית בעקבות מותו של הסנאטור פרנק גרין. פרטרידג' התמודד בפריימריז הרפובליקני להשלמת הקדנציה אך הפסיד לוורן אוסטין, שניצח לאחר מכן בבחירות הכלליות והחליף את פרטרידג'.

פרטרידג' כיהן בסנאט מ־23 בדצמבר 1930 עד 31 במרץ 1931, ובמהלך תקופה קצרה זו שימש כיו"ר ועדת הסנאט לחוקים מאושרים (Committee on Enrolled Bills).

### פרישה ומוות
פרטרידג' פרש מתפקידו בחברת Vermont Marble בשנת 1935. הוא נפטר בפרוקטור ב־2 במרץ 1943 ונקבר בבית העלמין South Street.

### משפחתו
בשנת 1907 נישא פרטרידג' לשרה ל. סנבורן מאילינוי. לזוג נולדו חמישה ילדים.

פרטרידג' היה מצאצאי אדמונד רייס, מהגר אנגלי שהגיע למושבת מפרץ מסצ'וסטס במאה ה־17.

## קישורים חיצוניים

* 
* 

קטגוריה:אמריקאים ילידי ורמונט
קטגוריה:בוגרי בית הספר למשפטים באוניברסיטת קולומביה
קטגוריה:חברי הסנאט של ארצות הברית מוורמונט
קטגוריה:סנאטורים חברי המפלגה הרפובליקנית
קטגוריה:שגרירי ארצות הברית בוונצואלה
קטגוריה:אמריקאים שנולדו ב-1861
קטגוריה:אמריקאים שנפטרו ב-1943
אלקטרולוקס

**אלקטרולוס** (בשוודית: **Electrolux AB**) היא חברה שוודית רב-לאומית המייצרת מכשירי חשמל ביתיים. מטה החברה ממוקם בסטוקהולם, בירת המדינה שוודיה.

אלקטרולוקס מוכרים מגוון מוצרים תחת שם המותג שלהם, ביניהם גם שואבי אבק. אלקטרולוקס נסחרת ב-NASDAQ סטוקהולם  תחת שם הקוד ELUX B.

## היסטוריה
החברה הוקמה מתוך שילוב של 2 חברות שונות: Lux B ו-Svenska Elektron AB. הם הקימו את החברה אלקטרולוס ב-1919, והיא הפכה לחברה ציבורית בבורסה לניירות ערך בלונדון (LSE) ב-1928 (יצאה מהרשימה ב-2010). ב-1930 נכנסה ל-NASDAQ סטוקהולם.

אלקטרולוקס החלו לייצר מכונות כביסה ב-1951 ומדיחי כלים ב-1959. החברה מחזיקה בחברות בת באמריקה, באירופה, במזרח התיכון (דרך, King הישראלית ו-Olympic Group המצרית) ובאזורים נוספים בעולם.

## קישורים חיצוניים

## הערות שוליים

קטגוריה:חברות שהוקמו בשנות ה-1910
קטגוריה:חברות שוודיות
קטגוריה:תאגידים רב-לאומיים
Mutt (שיר)

**"Mutt"** (בעיצוב אותיות רישיות) הוא שיר של הזמר האמריקאי ליאון תומאס, שיצא ב-8 באוגוסט 2024 כסינגל המוביל מתוך אלבום האולפן השני שלו הנושא את אותו שם (2024). השיר הופק בידי דייוויד פלפס, רוברט גורינגר ומייקל סטוקס. יצאו שני רמיקסים רשמיים: הראשון עם הראפר האמריקאי פרדי גיבס ב-30 באוגוסט 2024, והשני עם הזמר האמריקאי כריס בראון ב-21 במרץ 2025. השיר הגיע למקום השביעי במצעד בילבורד הוט 100, והפך ללהיט הטופ-10 הראשון של תומאס.

## רקע
ליאון תומאס אמר בראיון ל-Rated R&B:

תומאס כתב את השיר ב-2022, על רצפת הסלון שלו, בזמן מיקרודוזינג של חומרים פסיכדליים וצפייה בכלב ובחתול שלו רבים.

## הרכב
"Mutt" הוא בלדת R&B ונשמה עם תופים ובס. המלודיה הראשית של השיר משלבת קטע מ-"Silly Love Song" של Enchantment. ליאון תומאס שר על מוכנותו לתת צ'אנס נוסף לאהבה, אפילו אם לבסוף ליבו יישבר.

## הופעות חיות
ב-7 בפברואר 2025 תומאס ביצע את השיר בתוכנית "לייט שואו עם סטיבן קולבר". הוא גם הופיע עם השיר ב-9 ביוני 2025 בטקס פרסי ה-BET לשנת 2025. תומאס ביצע אותו גם ב-Tiny Desk Concert בפברואר 2025, והוציא את גרסת ההופעה כסינגל ב-9 באוגוסט 2025.

## מיקומי שיא

### מצעדי סוף שנה

## נתוני מכירות

## הערות שוליים

קטגוריה:שירי R&B עכשוויים אמריקאיים
קטגוריה:שירים שנכתבו על ידי ליאון תומאס השלישי
קטגוריה:סינגלים בהוצאת מוטאון
תל אביב (שיר של ליאור נרקיס)

"**תל אביב**" הוא סינגל שיווקי של הזמר הישראלי ליאור נרקיס, שיצא לאור ב-29 באוקטובר 2025. השיר נכלל באלבומו "דיסוננס" והופץ בכל הפלטפורמות הדיגיטליות, בהן ספוטיפיי ואפל מיוזיק. את השיר כתבו והלחינו פן חזות, נוריאל ישר ואלמוג קריאף, והוא הופק בידי חזות וישר.

השיר הגיע למקום הרביעי במצעד הפזמונים העברי של מדיה פורסט ישראל.

## רקע והפקה
"תל אביב" יצא לאחר תקופה של פעילות מתמשכת של ליאור נרקיס בזירה המוזיקלית בישראל, ובסמוך לפרסום אלבומו "דיסוננס". השיר נכתב, הולחן והופק על ידי צוות היוצרים פן חזות, נוריאל ישר ואלמוג קריאף, הפועלים יחד בז'אנר הפופ המזרחי. נכון לנובמבר 2025 עומד מונה הצפיות של הקליפ על למעלה מ-345 אלף צפיות.

## מיקומי שיא

## הערות שוליים

קטגוריה:שירי ליאור נרקיס
קטגוריה:שירים בעברית
קטגוריה:שירים שנכתבו על ידי פן חזות
קטגוריה:שירים שהולחנו על ידי פן חזות
קטגוריה:שירים שהופקו על ידי פן חזות
קטגוריה:שירים על תל אביב-יפו
תאגיד ABS-CBN

**תאגיד ABS-CBN**  הוא תאגיד מדיה פיליפיני. המטה שלו בקזון סיטי, עיר במטרופולין של מנילה, בירת הפיליפינים. החברה מייצרת תוכני טלוויזיה, חדשות ועוד. היא אחת מחברות המדיה הגדולות בפיליפינים, ונסחרת בבורסה הפיליפינית תחת שם הקוד ABS. התאגיד הוא איחוד של 2 תאגידים שונים במדינה:  ו-.

התאגיד הוקם ב-1946 על ידי הטכנאי האמריקאי ג'יימס לינדנברג , אז היא נקראה . ב-1952, ב-1 בפברואר 1967 התאגיד שינה את שמו ל-ABS-CBN.

## קישורים חיצוניים

## הערות שוליים

קטגוריה:חברות שהוקמו בשנות ה-1940
קטגוריה:חברות תקשורת אסיתיות
קטגוריה:הפיליפינים: כלכלה
לא המשוגע היחידי

"**לא המשוגע היחידי**" הוא סינגל של הזמר-יוצר הישראלי חנן בן ארי, שיצא ב-29 באוקטובר 2025 במסגרת פרויקט בו הוא מוציא שיר חדש מדי חודש עד לצאת אלבומו הנושא את אותו השם ב-15 בינואר 2026. את השיר כתב והלחין בן ארי עצמו, והוא הופק מוזיקלית על ידי תומר בירן.

## רקע והפקה
השיר הוא הרביעי בפרויקט החודשי של חנן בן ארי, שבו בחר לשחרר מדי חודש שיר חדש עד להשקת אלבומו בעל אותו שם המתוכננת לינואר 2026. הפרויקט נועד לשקף מסע רגשי ורוחני מתמשך, שבו כל שיר מייצג שלב נוסף בהתפתחות האישית והמוזיקלית של היוצר. את השיר כתב והלחין בן ארי בעצמו, והוא תואר כשיר אישי וחשוף במיוחד, הנוגע בתחושות של פחד, אמונה, שתיקה ובדידות. ההפקה המוזיקלית נעשתה בידי תומר בירן.

השיר עוסק בחשיפה עצמית ובמאבק שבין אמונה לספק. בן ארי מתבונן בעצמו ומביע את קשייו לשמור על אמונה ושקט פנימי בעולם רועש ותובעני. בטקסט השיר הוא מתייחס לחוויות אישיות של עייפות נפשית והתמודדות עם הציפיות הציבוריות ממנו כיוצר. הוא מבקש שלא לראות בו דמות מופת או מורה רוחני, אלא אדם המתמודד עם שאלות אישיות ורוחניות כמות כל אדם אחר. בין השורות מופיעה התייחסות ישירה לשבר ולבדידות שלאחר גירושיו, ולבחירה בשתיקה במקום בתגובה פומבית. בן ארי מציג את השיר כווידוי על רגעים שבהם בחר לשתוק למרות הפיתוי להגיב, ומתאר את הצורך באומץ להיות פחות תלוי בדעת הקהל.

בפוסט באינסטגרם שפרסם עם יציאת השיר כתב בן ארי כי "'לא המשוגע היחידי' מדבר על כל כך הרבה רגעים שבחרתי לשתוק למרות שמפתה מאוד היה לענות ולהסביר הכל". הוא הוסיף דברי תודה על הכוח שניתן לו לשתוק, על האומץ להיות פחות תלוי במה שיאמרו ועל האהבה המחודשת למוזיקה.

## קליפ השיר
הקליפ לשיר "לא המשוגע היחידי", אשר פורסם כחודש לאחר יציאת הסינגל, בתאריך 24 בנובמבר 2025 נוצר כפרויקט שיתופי עם הקהל. במקום להציג הפקה מבוימת, הקליפ מורכב ממקבץ של עשרות סרטוני וידאו ביתיים שנשלחו על ידי מעריצי בן ארי בו הם נראים משוגעים ועושים דברים לא רגילים כדי להראות שהם לא המשוגעים היחידים כמו שמתואר במילות השיר.

## ביקורות
מבקרי מוזיקה תיארו את השיר כווידוי אישי המשקף את השילוב בין אמונה, ספק ומאבק פנימי. שיר לוי מאתר "סרוגים" כתבה כי מדובר באחד השירים האישיים ביותר של בן ארי, המתאר פחד ואמונה בעולם שאינו שקט. איציק ברנדויין מ"ערוץ 7" ציין כי השיר מתמודד עם תחושת התפוררות ואובדן אמונה, תוך ביטול תארים כמו "דמות לחיקוי" או "גורו עם פודקאסט".

## מיקומי שיא

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
קטגוריה:סינגלים בהוצאת די-מיוזיק
דניאל קלארק (פוליטיקאי מניו המפשייר)

**דניאל קלארק** (באנגלית: **Daniel Clark**; 24 באוקטובר 1809 – 2 בינואר 1891) היה פוליטיקאי אמריקאי, אשר כיהן כחבר הסנאט של ארצות הברית מטעם מדינת ניו המפשייר וכשופט פדרלי בבית המשפט המחוזי הפדרלי במחוז ניו המפשייר.

## ביוגרפיה
### השכלה וקריירה
דניאל קלארק נולד ב־24 באוקטובר 1809 בעיר סטרטהאם שבניו המפשייר. הוא למד בבתי הספר הציבוריים, באקדמיית המפטון (כיום New Hampton School) ובמכללת יוניון בשנקטדי, ניו יורק. בשנת 1834 השלים את לימודיו בדארטמות' קולג', ובשנת 1836 הוסמך כעורך דין.

לאחר שהתקבל ללשכת עורכי הדין, פתח קלארק משרד פרטי באפינג, ניו המפשייר, ושירת שם כעורך דין בשנים 1836–1839. הוא המשיך לעסוק בעריכת דין במנצ'סטר, ניו המפשייר, בשנים 1839–1842, 1844–1846, ושוב בין 1847 ל־1861. במקביל, כיהן כחבר בית הנבחרים של ניו המפשייר בשנים 1842–1843, ב־1846, ובשנים 1854–1855.

### כהונתו בקונגרס
קלארק נבחר לסנאט של ארצות הברית מטעם המפלגה הרפובליקנית כדי למלא את מקומו של הסנאטור המנוח ג'יימס בל. הוא נבחר מחדש ב־1861 וכיהן בסנאט מ־27 ביוני 1857 ועד 27 ביולי 1866, אז התפטר כדי לקבל מינוי לשיפוט פדרלי.

במהלך כהונתו שימש כנשיא הזמני של הסנאט בקונגרס ה־38. הוא היה גם יו"ר ועדת התביעות של הסנאט בקונגרסים ה־37, ה־38 ובחלק מהקונגרס ה־39 עד שהתפטר ביולי 1866.

### כהונתו כשופט פדרלי
ב־27 ביולי 1866, מינה הנשיא אנדרו ג'ונסון את קלארק לשופט בבית המשפט הפדרלי המחוזי של מחוז ניו המפשייר, במקום השופט מתיו הארווי שפרש. באותו יום אישר הסנאט את המינוי והוא קיבל את כתב המינוי שלו. הוא כיהן בתפקיד עד מותו ב־2 בינואר 1891 בעיר מנצ'סטר.

### תפקידים נוספים
בשנת 1876 שימש קלארק כנשיא הוועידה החוקתית של מדינת ניו המפשייר.

## קישורים חיצוניים

* 
* 

קטגוריה:אמריקאים ילידי ניו המפשייר
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הרפובליקנית
קטגוריה:נשיאים זמניים של הסנאט של ארצות הברית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1809
קטגוריה:אמריקאים שנפטרו ב-1891
גונאר פאנט

**קרל גונאר מייקל פאנט** (8 באוקטובר 1919 – 6 ביוני 2009) היה חוקר מוביל בתחום מדעי הדיבור בכלל וסינתזת דיבור בפרט, אשר בילה את רוב הקריירה שלו כפרופסור במכון המלכותי לטכנולוגיה של שוודיה (KTH) בסטוקהולם. הוא היה בן דוד ראשון של השחקנים והבמאים ג'ורג' פאנט וקנה פאנט.

גונאר פאנט סיים תואר שני בהנדסת חשמל מאוניברסיטת KTH בשנת 1945. הוא התמחה באקוסטיקה של הקול האנושי, מדידת ערכי פורמנט, והמשיך לעבוד בתחום זה באריקסון ובמכון הטכנולוגי של מסצ'וסטס. הוא גם יזם את הקמת המחלקה לתקשורת דיבור ב-KTH, דבר יוצא דופן באותה תקופה.

עבודתו של פאנט הובילה ללידתו של עידן חדש של סינתזת דיבור עם הצגת סינתיסייזרים פורמנטיים רבי עוצמה וניתנים להגדרה. בשנת 1960 הוא פרסם את המודל מקור-מסנן, אשר קיבל פרסום נרחב. בשנות ה-60, ה-Orator Verbis Electris (OVE) של גונאר פאנט התחרה ב-Parametric Artificial Talker (PAT) של וולטר לורנס ביצירת סינתזת דיבור מציאותית.

בשנים מאוחרות יותר, גונאר פאנט המשיך להיות פעיל בתחום סינתזת הדיבור, תוך התמקדות בעיקר במחקר על פרוזודיה.

פאנט קיבל גם תוארי כבוד מאוניברסיטת גרנובל (1978) ומאוניברסיטת סטוקהולם (1988), ומספר פרסים נוספים. בשנת 1989, הוא היה הזוכה הראשון של מדליית ההישג המדעי של האגודה הבינלאומית לתקשורת דבורה. הוא גם קיבל את פרס מרגיט פאהלסון של האקדמיה השוודית, ואת פרס ג'יימס ל. פלנגן לעיבוד דיבור ושמע של IEEE (2003). הוא היה חבר באקדמיה המלכותית השוודית למדעים ובאקדמיה המלכותית השוודית למדעי ההנדסה.

## ביבליוגרפיה
* גונאר פאנט (1960) תיאוריה אקוסטית של הפקת דיבור. מוטון דה גרויטר.
* גונאר פאנט (2006) אקוסטיקה ופונטיקה של דיבור*:* כתבים נבחרים. הוצאת ספרינגר.
* רומן ג'ייקובסון, סי. גונאר מ. פאנט, ומוריס האלי (1961) מבוא לניתוח דיבור*:* המאפיינים הייחודיים והקורלציות שלהם. קיימברידג', מסצ'וסטס: הוצאת MIT.

## קישורים חיצוניים
* 

## הערות שוליים

קטגוריה:חברי האקדמיה המלכותית השוודית למדעים
קטגוריה:מדענים שוודים
קטגוריה:ילידי 1919
קטגוריה:נפטרים ב-2009
סמואל פוטר

**סמואל ג'ון פוטר** (באנגלית: **Samuel John Potter**; 29 ביוני 1753 – 14 באוקטובר 1804) היה פוליטיקאי אמריקאי, אשר כיהן כחבר הסנאט של ארצות הברית מטעם רוד איילנד ומנהיג בולט של מפלגת הכפר שהייתה אנטי-פדרליסטים.

## ביוגרפיה
### ראשית חייו
פוטר נולד ב־29 ביוני 1753 בסאות' קינגסטאון שבמושבת רוד איילנד ומטעי פרובידנס. הוא היה אחד משבעה ילדים להורים: ג'ון פוטר (1724–1787) ואשתו השנייה, אליזבת (לבית הארזרד) פוטר (1729–1806). לפני נישואיו עם אליזבת, היה אביו נשוי לאחייניתה הבכורה של אמו, מרי הארזרד.

סביו מצד אביו היו איכבוד פוטר השלישי ושרה (לבית רובינסון) גארדינר. סביו מצד אמו היו מרי (לבית רובינסון) הארזרד וסטיבן הארזרד, ששימש כשופט בבית המשפט הנמוך של תביעות אזרחיות.

### קריירה
פוטר השלים לימודים קדם-אקדמאיים, למד משפטים, הוסמך כעורך דין ועבד במקצוע. בשנים 1790–1799 כיהן כסגן מושל רוד איילנד (במהלך כהונתו שונה שם התפקיד לסגן מושל) ושוב בשנים 1800–1803. בנוסף, היה נציג בחבר האלקטורים בבחירות 1792 ובבחירות 1796.

פוטר נבחר לסנאט של ארצות הברית מטעם המפלגה הדמוקרטית-רפובליקנית וכיהן מ־4 במרץ 1803 עד מותו בשנת 1804.

### חיים אישיים
ב־10 בספטמבר 1788 התחתן פוטר עם אן ננסי סגר בסאות' קינגסטאון. אן הייתה בתם של ג'וזף סגר ומרי (לבית טיילור) סגר. לזוג נולד בן אחד.

פוטר נפטר בוושינגטון הבירה ב־14 באוקטובר 1804 ונקבר בבית הקברות המשפחתי בקינגסטאון (לשעבר Little Rest), במחוז וושינגטון, רוד איילנד.

## קישורים חיצוניים
* 

קטגוריה:אמריקאים ילידי רוד איילנד
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית מרוד איילנד
קטגוריה:אמריקאים שנולדו ב-1753
קטגוריה:אמריקאים שנפטרו ב-1804
בנג'מין האולנד

**בנג'מין האולנד** (באנגלית: **Benjamin Howland**; 27 ביולי 1755 – 1 במאי 1821) היה פוליטיקאי אמריקאי, אשר כיהן כחבר הסנאט של ארצות הברית מטעם רוד איילנד.

האולנד נולד ב-27 ביולי 1755 בעיר טיברטון שבמושבת רוד איילנד ומטעי פרובידנס, למד בבתי הספר המקומיים, עסק בחקלאות, שימש כגובה מיסים בשנת 1801, מבקר העיר ב-1802, ומנחה האספה העירונית (Town Moderator) בשנת 1805. בשנת 1810 כיהן כחבר בבית הנבחרים של רוד איילנד ובתקופת מלחמת 1812 שירת כגנרל במיליציה של המדינה.

האולנד נבחר לסנאט של ארצות הברית מטעם המפלגה הדמוקרטית-רפובליקנית כדי למלא את מקומו של סמואל פוטר שנפטר. הוא כיהן בסנאט מ-29 באוקטובר 1804 ועד 3 במרץ 1809.

הוא נפטר בטיברטון שברוד איילנד ב-1 במאי 1821, ונקבר בחלקת הקבורה המשפחתית שבאחוזתו.

## קישורים חיצוניים
* 
* 

קטגוריה:אמריקאים ילידי רוד איילנד
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית מרוד איילנד
קטגוריה:אמריקאים שנולדו ב-1755
קטגוריה:אמריקאים שנפטרו ב-1821
ספרן (חברה)

**ספרן** (בצרפתית: **Safran S.A.**) הוא תאגיד צרפתי רב-לאומי העוסק בתעשיית החלל, הביטחון והאבטחה. מטה החברה נמצא בפריז, צרפת. החברה מתכננת, מפתחת ומייצרת מנועי מטוסים אזרחיים וצבאיים כאחד; מערכות הנעה לרכבי שיגור, חלליות וטילים. החברה נוסדה בשנת 2005 באמצעות מיזוג של 2 יצרנית – סנקמ"א SNECMA ו-SAGEM.

החברה מעסיקה 92,000 עובדים ומייצרת רווח של 27.31 מיליארד אירו נכון ל-2024. החברה נסחרת ב-Euronext של פריז תחת שם הקוד SAF. והיא חלק מה-CAC 40 וה-EURO STOXX 50.

## שם
השם של החברה, ספרן, ובצרפתית Safran. היה השם שהתקבל מתוך 4,250 הצעות שונות שהתקבלו מטעם 1,750 עובדים שהציעו שמות לחברה. השם Safran התקבל מהדמיון שלו למילה זעפרן והגה כיוון.

## היסטוריה
### מקור
ב-1905, לואיס סגווין הקים את החברה Gnome, אשר עסקה בייצור מנועים סיבוביים. בהמשך, החברה שיתפה פעולה עם החברה Rhone וב-2000 הוקמה החברה Snecma, שכיום ידועה בתור חברה בת של ספאראן המייצרת רכיבים לכלי תעופה.

### קבוצת ספרן
ב-11 במאי 2005, Snecma התאחדה עם החברה Sagem, מה שהוביל להקמת החברה החדשה ספרן. ביוני 2014, החברה הוציאה מיזם משותף עם החברה Arianespace. השניים עסקו בתעשיית החלל.

במאי 2015, ספרן הוציאה מיזם משותף עם חברת התעופה איירבוס בשם משגר האיירבוס ספרן. שתי החברות היו שותפים לפיתוח האריאן 6, משגר לוויינים כבד ששוגר ב-9 ביולי 2024.

## קישורים חיצוניים

## הערות שוליים

קטגוריה:חברות חלל
קטגוריה:חברות צרפתיות
קטגוריה:חברות שהוקמו בשנות ה-2000
קטגוריה:תאגידים רב-לאומיים
No Labels: Part 01

***No Labels: Part 01*** הוא המיני-אלבום הסולו הראשון של הזמר הדרום-קוריאני יאונג'ון, שיצא ב-7 בנובמבר 2025 תחת ביג היט מיוזיק. זהו פרויקט הסולו הרשמי הראשון שלו.

## רקע
לאחר ההצלחה של המיקסטייפ הסולו שלו משנת 2024, "Ggum", יאונג'ון החל לעבוד על המיני-אלבום הראשון שלו, במטרה ליצור מוזיקה שתשקף את הטעם והחוויות האישיים שלו – ולא ציפיות חיצוניות. השם *No Labels* מסמל "השתקפות בלתי מסוננת" של זהותו ושל מסעו לחקר עצמי. יאונג'ון תיאר את תהליך היצירה – כתיבת המילים, ההלחנה ופיתוח ההופעות – כאמצעי להבין טוב יותר את עצמו ולהתקרב לקונספט שמאחורי שם האלבום.

## יציאה וקידום
*No Labels: Part 01* הוכרז ב-17 באוקטובר 2025 ויצא ב-7 בנובמבר 2025, מה שהפך את יאונג'ון לחבר הראשון ב-TXT שמוציא EP סולו. קמפיין הקידום משך תשומת לב בזכות הגישה האמנותית והלא שגרתית שלו. עטיפת האלבום, המציגה את יאונג'ון ללא חולצה, לצד הוויז'ואלים הנלווים, יצרו תהודה רחבה ברשת. הוא תקשר עם מעריצים בשידורי אינסטגרם לייב, שם הציג קטעים מהשירים ופתח את גרסאות האלבום.

וידאו הקליפ, ששילב שלושה שירים בפורמט אומניבוס, עבר את רף 10 מיליון הצפיות ביוטיוב בתוך שלושה ימים. יאונג'ון קידם את האלבום בתוכניות מוזיקה בדרום קוריאה, כגון מיוזיק בנק של KBS2 ו-Inkigayo של SBS, וכן הופיע בתקשורת האמריקאית, כולל iHeart KPOP עם ג'וג'ו רייט. הוא היה צפוי גם להופיע ב-The Kelly Clarkson Show ב-13 בנובמבר. לפי מצעד Hanteo, האלבום מכר 542,660 עותקים ביום הראשון.

## מוזיקה ומילים
*No Labels: Part 01* כולל שישה שירים בסגנונות מגוונים: רוק אלטרנטיבי, פאנק רוק (Punk rock), סקא, היפ-הופ, פאנק, פופ ואסיד ג'אז. הסינגל המוביל, "Talk to You", הוא שיר הארד-רוק עם ריפים אנרגטיים של גיטרה. שירים נוספים כוללים את *Forever* בשפה האנגלית – שיר היפ-הופ רגוע ובעל נשמה – ואת "Let Me Tell You", רצועת R&B בשיתוף דניאלה מ-Katseye, שתרמה מילים בספרדית.

יאונג'ון היה מעורב באופן הדוק ביצירת האלבום: כתב מילים לחמישה מתוך ששת השירים, והשתתף בהלחנה של "Talk to You" ו-"Nothin' 'Bout Me". הוא גם הנחה חלק מהבימוי והכוריאוגרפיה. מבחינה לירית, ה-EP נשען על חוויותיו האישיות, שיאונג'ון תיאר כ"כולן מהסיפור שלי" ו"מסע של ביטוי עצמי".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2025
קטגוריה:מיני-אלבומים בקוריאנית
קטגוריה:אלבומי חברת הייב קורפוריישן
קטגוריה:אלבומי קיי-פופ
פרנסיס מלבון

**פרנסיס מלבון הבן** (באנגלית: ****; 20 במרץ 1759 – 4 ביוני 1809) היה סוחר ופוליטיקאי אמריקאי שכיהן כחבר הסנאט של ארצות הברית מטעם רוד איילנד.

## ביוגרפיה
מלבון נולד ב-20 במרץ 1759 בניופורט שבמושבת רוד איילנד ומטעי פרובידנס. אביו, פרנסיס האב, ודודו, אוון, היו מעורבים במסחר בעבדים ברוד איילנד. מלבון שירת בדרגת קפטן במיליציה של רוד איילנד ושימש כמפקד יחידת התותחנים של ניופורט משנת 1792 ועד מותו.

הוא ייצג את רוד איילנד בבית הנבחרים של ארצות הברית בין 4 במרץ 1793 ל־3 במרץ 1797, וכיהן זמן קצר בסנאט של ארצות הברית מטעם המפלגה הפדרליסטית, מ־4 במרץ 1809 ועד מותו שלושה חודשים לאחר מכן.

הוא נפטר ב-4 ביוני 1809 על מדרגות בניין הקפיטול בוושינגטון הבירה, ונקבר בבית הקברות של הקונגרס בעיר.

## קישורים חיצוניים

* 
* 

קטגוריה:אמריקאים ילידי רוד איילנד
קטגוריה:ניופורט (רוד איילנד): אישים
קטגוריה:חברי בית הנבחרים של ארצות הברית מרוד איילנד
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית מרוד איילנד
קטגוריה:אישים הקבורים בבית הקברות של הקונגרס
קטגוריה:אמריקאים שנולדו ב-1759
קטגוריה:אמריקאים שנפטרו ב-1809
תספורת פטרייה

ממוזער|דוגמה לתספורת זו מ-1998
**תספורת פטרייה** (באנגלית: **Bowl Cut**) היא תספורת קצרה המאופיינת בקו חיתוך אופקי אחיד סביב הראש, לרוב בגובה הגבות או מעט מעליהן. התספורת מזכירה בצורתה קערה או פטרייה, ומכאן שמה. לאורך ההיסטוריה שויכה התספורת בעיקר לילדים, אך הייתה פופולרית גם בקרב מבוגרים בתקופות שונות.

## היסטוריה
ממוזער|הביטלס, 1963
שורשיה ההיסטוריים של תספורת הפטרייה מתועדים כבר בימי הביניים באירופה, שם שימשה כתספורת פשוטה לביצוע, במיוחד בקרב אוכלוסיות שלא ניגשו לספרים מקצועיים. לפי מחקרים על היסטוריית תסרוקות, צורת חיתוך זו הושגה לעיתים על ידי הנחת קערה על הראש וחיתוך סביב קו הקערה.

במאה ה־20 התפרסמה התספורת בעיקר בזכות להקת הביטלס, שחבריה אימצו גרסה ארוכה ורכה יותר של הסגנון בתחילת שנות ה־60. המראה הפך לאחד מסימני ההיכר הבולטים של הלהקה והשפיע על אופנת השיער העולמית.

## פופולריות בעשורים שונים
בשנות ה־80 וה־90 זכתה התספורת לפופולריות רבה בקרב ילדים ובני נוער, בין השאר בעקבות הופעותיה בסדרות טלוויזיה, סרטים ופרסומות. בעשורים אלה נתפסה התספורת כמאפיינת דמויות "תמימות" או "חנוניות", אך גם כבחירה אופנתית לגיטימית.

בעשור השני של המאה ה־21 חלה חזרה מחודשת לטרנד, כאשר מעצבי שיער ואמני אופנה אימצו גרסאות מודרניות של תספורת פטרייה. כתבות אופנה במגזינים בינלאומיים הציגו את התספורת כסגנון רטרו שחזר לשימוש בקרב צעירים ומפורסמים.

## מאפיינים
* קו חיתוך ישר ואחיד סביב הראש.
* שיער קצר בצדדים ובאחוריים.
* חלק עליון מלא ועגלגל.
* מתאים בעיקר לשיער חלק או גלי קל.
* גרסאות מודרניות כוללות שילוב של חיתוכים מדורגים, טקסטורה, או צדדים מגולחים.

## השפעה תרבותית
תספורת הפטרייה הפכה לחלק מהשיח התרבותי והאסתטי בעשורים שונים. היא הופיעה בסרטים, סדרות, קליפים ופרסומות, לעיתים כמאפיין של דמויות צעירות, תמימות או חנוניות. בנוסף, הסגנון מזוהה עם סלבריטאים ומעצבים שתרמו לפופולריותו בעידן המודרני.

## ביקורת ותדמית
לצד הפופולריות, התספורת זוכה לעיתים לביקורת ומוצגת כסמל לסגנון שנחשב מיושן או ילדותי. עם זאת, אופנת הרטרו הביאה לתחייה מחודשת של המראה בסגנון מודרני הכולל משחקי טקסטורה, צבע ועיצוב.

## קישורים חיצוניים

## הערות שוליים

פטרייה
כריסטופר צ'מפלין

**כריסטופר גרנט צ'מפלין** (באנגלית: **Christopher Grant Champlin**; 12 באפריל 1768 – 18 במרץ 1840) היה חבר בית הנבחרים של ארצות הברית, סנאטור, וסוחר עבדים מרוד איילנד.

## ביוגרפיה
צ'מפלין נולד ב-12 באפריל 1768 בניופורט שבמושבת רוד איילנד ומטעי פרובידנס. הוא היה ילדם הבכור ובנם היחיד של כריסטופר צ'מפלין (1731–1805), בעל ספינות סוחר וסוחר עבדים מניופורט, ששימש גם כ"הגרנד מאסטר" הראשון של הבונים החופשיים ברוד איילנד בשנים 1791–1794.

דודו, ג'ורג' צ'מפלין, היה חבר בבית המחוקקים של רוד איילנד וגם מימן מסעות עבדים לאפריקה. אחייניתו, אליזבת מייסון (בת אחותו, שנשאה את אותו שם), נישאה לקומודור אוליבר האזארד פרי. אחיינו היה האדריכל ג'ורג' צ'מפלין מייסון האב (1820–1894).

לאחר שסיים לימודים קדם אקדמיים, התקבל צ'מפלין לקולג' הרווארד וסיים אותו ב־1786. לאחר מכן המשיך בלימודיו בקולג' סן־אומר בצרפת. עם שובו לארצות הברית השתקע בניו יורק, שם הפסיד את הונו בעקבות ספקולציות בבורסה, תוך שימוש ברווחי המסחר של אביו – כולל רווחים ממסחר בעבדים. הוא שב לניופורט, השקיע יחד עם אביו ודודו לפחות במסע עבדות אחד (באונייה 'אליזבת'), וב־1793 נשא לאישה את מרת'ה רדווד אלרי (נולדה ב־1772). לשניים נולד בן יחיד שמת בגיל צעיר. בשנים שלאחר נישואיו עבד צ'מפלין כעוזרו של אביו בעסקי הספנות.

ב־1796 החליט צ'מפלין להתמודד לקונגרס. כדי לחזק את סיכוייו, הוא נשבע שלא עסק בספקולציות בנדל"ן בדרום ושלא ינצל את תפקידו בקונגרס לקידום השקעותיו האישיות. עם זאת, מאוחר יותר התברר כי שיקר לגבי השקעותיו – הוא השקיע סכומים ניכרים ב"חברת טנסי" יחד עם חברו מהקולג'. למרות זאת, צ'מפלין נבחר כנציג המפלגה הפדרליסטית לבית הנבחרים של ארצות הברית לקונגרסים החמישי והשישי, וכיהן בתפקיד מ-4 במרץ 1797 עד 3 במרץ 1801. בתקופה זו השתתף בדו-קרב עם חבר קונגרס מדלאוור, ג'יימס בייארד האב. הוא המשיך לעסוק במסחר, ובהמשך נבחר לסנאט של ארצות הברית כדי למלא את מקומו של פרנסיס מלבון שנפטר. הוא כיהן בסנאט מ־26 ביוני 1809 עד 2 באוקטובר 1811, אז התפטר ושב לרוד איילנד. ב־1814 נבחר כחבר באגודה האמריקנית לעתיקות.

צ'מפלין שימש כמפקד (בדרגת קולונל) של יחידת הארטילריה של ניופורט בשנים 1815–1818. הוא פיקד עליה כשנקראה לסייע בעקבות ההוריקן של ניו אינגלנד ב־1815, שנודע גם בשם "הסערה הגדולה של 1815". כאות תודה קיבל הוקרת כבוד רשמית ממועצת העיר ניופורט.

הוא היה מבאי הכנסייה הקונגרגציונלית של ניופורט. בהמשך שימש כנשיא "הבנק של רוד איילנד" עד זמן קצר לפני מותו. צ'מפלין נפטר בניופורט ב־18 במרץ 1840, ונקבר ב־Common Burial Ground שבעיר.

## קישורים חיצוניים

* 
* 

קטגוריה:אמריקאים ילידי רוד איילנד
קטגוריה:ניופורט (רוד איילנד): אישים
קטגוריה:חברי בית הנבחרים של ארצות הברית מרוד איילנד
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית מרוד איילנד
קטגוריה:אמריקאים שנולדו ב-1768
קטגוריה:אמריקאים שנפטרו ב-1840
Grundzüge der Mengenlehre

**Grundzüge der Mengenlehre** (בגרמנית: יסודות תורת הקבוצות) הוא ספר מאת המתמטיקאי היהודי-גרמני פליקס האוסדורף, שיצא לאור במהדורה ראשונה בשנת 1914, והיה מבוא מקיף ראשון לתורת הקבוצות.

את הספר החל האוסדורף לכתוב ב-1912, והשלים אותו בשנת 1913 בגרייפסוואלד, שם מונה לפרופסור מן המניין. הספר יצא לאור בלייפציג ב-1914. בנוסף לטיפול השיטתי בתוצאות ידועות בתורת הקבוצות, הספר מכיל גם פרקים על תורת המידה וטופולוגיה, שנחשבו אז כחלק מתורת הקבוצות. האוסדורף הציג ופיתח חומר מקורי שהפך מאוחר יותר לבסיס לתחומים אלה.

בשנת 1927 פרסם האוסדורף מהדורה שנייה מתוקנת ומורחבת תחת הכותרת Mengenlehre (בגרמנית: תורת הקבוצות), תוך השמטת נושאים רבים מהמהדורה הראשונה. בשנת 1935 יצאה לאור מהדורה גרמנית שלישית, שתורגמה לאנגלית בשנת 1957 על ידי ג'ון ר. אומן ואחרים תחת הכותרת "Set Theory".

## קישורים חיצוניים

*

## הערות שוליים

קטגוריה:ספרי מתמטיקה
קטגוריה:ערכים שבהם תבנית בריטניקה אינה מתאימה
1821 בצרפת

שנת **[[1821]] ב[[צרפת]]** הייתה השנה בה ציינה צרפת 834 שנות לאום.

## מנהיגים
* מלך – לואי השמונה עשר
* ראש הממשלה – ארמן-עמנואל ויניירו דו פלסי, דוכס רישלייה החמישי (עד 14 בדצמבר), ז'וזף דה וילל (מ-14 בדצמבר)

## אירועים חשובים
[200px|ממוזער|שמאל|[נפוליאון בונפרטה]]
* 5 במאי – נפוליאון בונפרטה מת בגלותו בסנט הלנה. נסיבות מותו עדיין שנויות במחלוקת.

## נולדו
**([[:קטגוריה:צרפתים שנולדו ב-1821|קטגוריה:צרפתים שנולדו ב-1821]])**
* 11 בפברואר – אוגוסט מארייט, אגיפטולוג וארכאולוג (נפטר ב-1881)
* 25 בפברואר – רחל פליקס, שחקנית (נפטרה ב-1858)
* 9 באפריל – שארל בודלר, משורר, מתרגם ומבקר אמנות (נפטר ב-1867)
* 13 ביוני – אלבר, הדוכס הרביעי מברוי, ראש ממשלת צרפת (נפטר ב-1901)
* 30 ביוני – אדל דומילאטרה, רקדנית בלט (נפטרה ב-1909)
* 18 ביולי – פולין גארסיה-ויארדו, זמרת ומלחינה (נפטר ב-1910)
* 4 באוגוסט – לואי ויטון, מעצב אופנה (נפטר ב-1892)
* 25 באוגוסט – גבריאל דה מורטיה, ארכאולוג, אנתרופולוג ופוליטיקאי (נפטר ב-1898)
* 15 בספטמבר – ויקטור גרן, ארכאולוג וגאוגרף (נפטר ב-1891)
* 17 בספטמבר – ארתור סן-לאון, מנהל בלט (נפטר ב-1870)
* 19 באוקטובר – ארדאן די פיק, קצין (נפטר ב-1870)
* 12 בדצמבר – גוסטב פלובר, סופר (נפטר ב-1880)

## נפטרו
**([[:קטגוריה:צרפתים שנפטרו ב-1821|קטגוריה:צרפתים שנפטרו ב-1821]])**
* 5 במאי – נפוליאון בונפרטה, קיסר צרפת (נולד ב-1769)
* 18 בספטמבר – ז'אן-ניקולה קורביזר, רופא (נולד ב-1755)
* 8 בנובמבר – ז'אן ראפ, גנרל (נולד ב-1773)

## קישורים חיצוניים

*
ניסן זאבי

**ניסן זאבי** (נולד ב-23 באפריל 1983) הוא יזם עסקי וחברתי ישראלי. מייסד ארגון לובי 1701, ותנועת "הביתה. חוזרים לגליל".

## ביוגרפיה
נולד בקיבוץ הגושרים, דור שלישי למייסדי הקיבוץ, גדל במושבה מטולה. בשנת 2001 התגייס לצה"ל ושירת בצנחנים בגדוד 202. בין השנים 2008–2011 למד באוניברסיטת רייכמן.

בין השנים 2008–2013 שימש כיועץ תקשורת ויועץ פרלמנטרי של השר אבי דיכטר, במשרד לביטחון פנים, ובמשרד הביטחון לאחר מינויו של דיכטר לסגן שר במשרד הביטחון.

עם כינון ממשלת ישראל ה-35 שימש כיועץ שר המדע והטכנולוגיה יעקב פרי, אולם במרץ 2014 פרש מתפקידו ועבר למגזר הפרטי כיועץ בכיר במחלקת ניהול המשברים של "צור תקשורת". באותה שנה ייסד את תנועת "שינוי כיוון – שמים את הצפון במרכז", אשר עסקה במאבקים בתחום הבריאות, התעסוקה והתרבות ותקציבי מדינה עבור יישובי הגליל.

בין השנים 2016–2018 שימש כיועץ התקשורת של חבר הכנסת אראל מרגלית. בשנת 2018 נבחר להקים את קהילת הידע בתחום הפודטק באזור הצפון כחלק מיוזמה להפיכת הצפון למרכז מצוינות בתחום זה. עוד היה שותף להקמת קהילות משמעותיות נוספות באזור הצפון דוגמת קהילת הסטארטאפים – קהילת עסקים קטנים המונה מאות עסקים, ו"גליליידיז" – קהילת הנשים היזמיות של הגליל.

בשנת 2021 מונה למנכ"ל "מרגלית סטארט-אפ גליל" של קרן ההשקעות JVP, ובהמשך שימש גם כמנהל תחום השקעות האימפקט של הקרן. בשנת 2022 זכה בפרס האימפקט של קרן JVP.

עם פרוץ מלחמת חרבות ברזל, גויס זאבי למילואים ושירת למעלה משנה בכיתת הכוננות של קיבוץ כפר גלעדי. במהלך תקופה זו הקים את ארגון "לובי 1701" במטרה לאגד ולייצג את תושבי הצפון בתביעה לשנות את המציאות הביטחונית בגבול הצפוני, ולהשיב את הביטחון לתושבי הצפון. זאבי הוא ממייסדי תנועת "הביתה – חוזרים לגליל", תנועה אזרחית-אזורית לפיתוח הגליל, אשר מעודדת אנשים לחזור ליישובים שפונו במהלך המלחמה וביתר שאת אחריה ומקדמת שיתופי פעולה ופרויקטים שונים בגליל. בשנת 2024 נבחר לאחד מ-100 המשפיעים בגיליון סיכום השנה של מגזין TheMarker. בשנת 2025 התמודד לראשות המועצה האזורית הגליל העליון, והפסיד בסיבוב השני לאסף לנגלבן.

## חיים אישיים
זאבי נשוי, ולו שני ילדים. מתגורר בקיבוץ כפר גלעדי.

## קישורים חיצוניים

* ניסן זאבי ומרגלית סיטי עושים אימפקט בצפון, ראיון עם ניסן זאבי בפודקאסט "הייטק בלי פקקים", 10 באוגוסט 2022
* Nisan Zeevi, VP Margalit Startup City Galil & Impact Director at JVP, ראיון עם ניסן זאבי בפודקאסט IsraelCast, 21 ביוני 2023 (באנגלית)
* 
* 

## הערות שוליים

קטגוריה:יזמים חברתיים ישראלים
קטגוריה:הגושרים: אישים
קטגוריה:מטולה: אישים
קטגוריה:כפר גלעדי: אישים
קטגוריה:ישראלים שנולדו ב-1983
ויליאם האנטר

**ויליאם האנטר הבן** (באנגלית: ****; 26 בנובמבר 1774 – 3 בדצמבר 1849) היה מדינאי ודיפלומט אמריקאי, ובעליו של בית האנטר – המהווה כיום מוזיאון.

## ביוגרפיה
האנטר נולד ב-26 בנובמבר 1774 בניופורט שבמושבת רוד איילנד ומטעי פרובידנס, והיה בנם הצעיר מתוך שבעה ילדים של דבורה מלבון הנטר ושל ד"ר ויליאם האנטר, רופא, מלומד וסוחר מפורסם בניופורט. הוא למד בבית הספר רוג'רס, וב־1791 השלים את לימודיו בקולג' של רוד איילנד ומטעי פרובידנס (שמה הקודם של אוניברסיטת בראון).

ב־1791 נסע לאנגליה כדי ללמוד רפואה, אך עם הגעתו החליט לשנות כיוון ולמד משפטים. הוא חזר לארצות הברית ב־1793 והקים משרד עורכי דין בניופורט. בין השנים 1799–1812 כיהן כחבר האספה הכללית של רוד איילנד. הוא כיהן גם כחבר הסנאט של ארצות הברית מטעם רוד איילנד בשנים 1811–1821, וכחבר בית הנבחרים של רוד איילנד בשנים 1823–1825.

האנטר נבחר לסנאט ב־1811 על־ידי בית המחוקקים של רוד איילנד, לאחר שסנאטור קודם התפטר, וב־1814 נבחר לכהונה מלאה. ב־17 ביוני 1812 היה אחד מ־13 סנאטורים שהצביעו נגד הכרזת המלחמה על בריטניה. בסנאט ייצג את המפלגה הפדרליסטית, ושימש כיו"ר ועדת המסחר בשנים 1815–1817.

ב־1815 נבחר כחבר באגודה האמריקנית לעתיקות.

הוא היה חבר ביחידת המיליציה "פלוגת הארטילריה של ניופורט", שבה היו חברים רבים מבכירי העיר.

לאחר שעזב את הסנאט המשיך לעסוק בעריכת דין בניופורט. בשנת 1836 מינה אותו הנשיא אנדרו ג'קסון לשמש נציג ארצות הברית בברזיל. הוא כיהן בתפקיד זה במשך תשע שנים, תחת כמה נשיאים שונים, עד 1845. לאחר מכן שב לניופורט, שם נפטר כעבור ארבע שנים, ב-3 בדצמבר 1849. האנטר נקבר בבית העלמין של כנסיית טריניטי.

מידע על דעותיו ופעילותו הפוליטית בתקופת כהונתו בסנאט אינו מצוי בנקל. עם זאת, ידוע כי החזיק בדעה שמדינת מסצ'וסטס מפריזה בחשיבותה ובתרומתה למלחמת העצמאות.

## קישורים חיצוניים

* 
* 

קטגוריה:אמריקאים ילידי רוד איילנד
קטגוריה:ניופורט (רוד איילנד): אישים
קטגוריה:בוגרי אוניברסיטת בראון
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית מרוד איילנד
קטגוריה:שגרירי ארצות הברית בברזיל
קטגוריה:אמריקאים שנולדו ב-1774
קטגוריה:אמריקאים שנפטרו ב-1849
פסטיבל הקולנוע האיראני

ממוזער|פסטיבל 2025
**נאורוז** (NOWROUZ) הוא פסטיבל קולנוע איראני אשר נערך בסינמטק שדרות.
הפסטיבל מציג סרטים איראניים עכשוויים וקלאסיים, מופעי מוזיקה ואירועים תרבותיים, הפסטיבל נועד לקדם דיאלוג תרבותי בין הציבור הישראלי והאיראני באמצעות קולנוע, מוזיקה ואמנות.
הפסטיבל נערך לראשונה ב־24–25 בנובמבר 2025.

## רקע
הפסטיבל נוסד ביוזמתה של דנה שמח, דוברת, יזמת חברתית, מרצה וחוקרת חברה ותרבות איראן. הפסטיבל הוקם מתוך חזון לבנות גשר תרבותי בין התרבויות, לחזק את הסולידריות באמצעות אמנות, ולהחזיר את הקהל לשדרות והנגב המערבי לאחר אירועי 7 באוקטובר. הפסטיבל התקיים בשותפות עיריית שדרות ובתמיכה גם תורמים.
במסגרת הפסטיבל מוענק אות “הגשר התרבותי”, המוקדש לאישים בישראל שפעלו לחיזוק החיבור התרבותי בין העמים.
תוכנית הפסטיבל כוללת הקרנות של סרטים איראניים נבחרים, שחלקם זכו למקום מרכזי בפסטיבלי קולנוע בינלאומיים. כן בנוסף, מופעי מוזיקה בהשראת תרבות פרסית ואירועים תרבותיים הפתוחים לקהל הרחב.

## משמעות השם
משמעות NOWROUZ בפרסית הוא יום חגיגות השנה החדשה באיראן, אך מילולית משמעותו "יום חדש". זהו היום החדש, הגשר התרבותי שאנו מבקשים לברוא לעצמנו מול העם האיראני, דרך עיניהם של יוצרים איראנים.

## סמל הפסטיבל
"הומה" (Huma) היא דמות מיתית מהמסורת הפרסית, עם ראש של ציפור וגוף של אריה, המעניקה מזל וברכה. פסל ה"הומה" נמצא בפרספוליס, עיר הסמלים ובירת הטקסים של הממלכה הפרסית.

## תוכנית הפסטיבל
תוכנית הפסטיבל כללה הקרנות של סרטים איראניים נבחרים, שחלקם זכו למקום מרכזי בפסטיבלי קולנוע בינלאומיים. 

בין אירועי הפסטיבל:

* הקרנת הסרט "לקרוא את לוליטה בטהרן" ושיחה עם במאי הסרט ערן ריקליס.

* הופעה של לירז צ'רכי, מהאמניות הישראליות המצליחות בחו״ל, במופע מוזיקלי מדהים ומלא אנרגיה שמפגיש מוזיקה פרסית מסורתית עם סאונד עכשווי ומשלב גרוב מזרח תיכוני ושירה נשית חזקה. התוצאה - פופ פסיכדלי סוחף בפרסית. 

* הקרנת הסרט זוכה האוסקר "הסוכן" וכן הקרנת הסרט "הגיבור" מאת אותו במאי.

* הופעה אותנטית של הזמר, היוצר ואומן הכינור חזי פניאן.

הפסטיבל זכה להתעניינות גם מצד קהלים מחוץ לישראל, כולל קהלים דוברי פרסית, וחלק מהאירועים שודרו בשידור חי ברשתות החברתיות.

## פרס "הגשר התרבותי"
במסגרת הפסטיבל מוענק אות “הגשר התרבותי”, המוקדש לאישים בישראל שפעלו לחיזוק החיבור התרבותי בין העמים.

בשנת 2025 הוענק האות לריטה ולפרופ’ דוד מנשרי.

## הערות שוליים

איראני
קטגוריה:שדרות
עיטור הידידות בין העמים

**עיטור הידידות בין העמים** (ברוסית: **oрден Дружбы народов**) היה עיטור של ברית המועצות, שהוענק לאנשים (כולל מי שאינם אזרחים), ארגונים, עסקים, יחידות צבאיות וכן לתתי-חלוקות מנהליות של ברית המועצות על הישגים בחיזוק היחסים הבין-אתניים וידידות ושיתוף פעולה בין-לאומיים, לפיתוח כלכלי, פוליטי, מדעי, צבאי ותרבותי של ברית המועצות.

העיטור נוסד ב-17 בדצמבר 1972, לרגל חגיגות 50 שנה להקמת ברית המועצות. עיצוב העיטור נוצר על ידי  ושונה במעט על ידי הסובייט העליון של ברית המועצות ביולי 1980. הוא בוטל בדצמבר 1991. בפדרציה הרוסית הוחלף בעיטור הידידות, שגם הוא תוכנן על ידי אלכסנדר ז'וק.

הזוכה הראשון היה הרפובליקה הסובייטית הפדרטיבית הסוציאליסטית הרוסית (RSFSR), ואחריו הרפובליקות האחרות בברית המועצות.

## ראו גם
* עיטור הידידות (רוסיה)
* פרס לנין לשלום

## קישורים חיצוניים

## הערות שוליים

קטגוריה:ברית המועצות: אותות ועיטורים אזרחיים
*